# *Projekts*

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 11. februāra noteikumos Nr. 96**

**"Nodokļu un citu maksājumu reģistrēšanas elektronisko ierīču un iekārtu**

**lietošanas kārtība"**

*Izdoti saskaņā ar likuma "*[*Par nodokļiem un nodevām*](https://likumi.lv/ta/id/33946-par-nodokliem-un-nodevam)*" 28.1 panta piekto un sesto daļu*

Izdarīt Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (Latvijas Vēstnesis, 2014, 70. nr.; 2015, 103., 253. nr.; 2016, 189. nr.; 2017, 97. nr.) šādus grozījumus:

1. Papildināt noteikumus ar 1.8. apakšpunktu šādā redakcijā:

"1.8. kārtību, kādā veic elektronisko ierīču un iekārtu atbilstības pārbaudi un apliecina to atbilstību normatīvajiem aktiem, kuri nosaka nodokļu un citu maksājumu reģistrēšanas elektronisko ierīču un iekārtu tehniskās prasības."

2. Aizstāt 12.1 punktā vārdus "vai kases sistēmas" ar vārdiem "kases sistēmas, specializētās ierīces vai iekārtas".

3. Aizstāt 12.2 punktā vārdus "vai kases sistēmas" ar vārdiem "kases sistēmas, specializētās ierīces vai iekārtas".

4. Aizstāt 15. punktā vārdus "normatīvajos aktos par pasažieru pārvadāšanu ar vieglajiem taksometriem" ar vārdiem "normatīvajos aktos pasažieru komercpārvadājumu ar taksometru jomā".

5. Aizstāt 19.1. apakšpunktā vārdus "normatīvajos aktos par pasažieru pārvadāšanu ar vieglajiem taksometriem" ar vārdiem "normatīvajos aktos pasažieru komercpārvadājumu ar taksometru jomā".

6. Izteikt 19.5. apakšpunktu šādā redakcijā:

"19.5. nav apkalpošanas līguma ar apkalpojošo dienestu."

7. Izteikt 20. punktu šādā redakcijā:

"20. Lietotājam aizliegts apkalpot tā lietošanā esošos kases aparātus, hibrīda kases aparātus, kases sistēmas, specializētās ierīces vai iekārtas, noņemt vai bojāt apkalpojošā dienesta uzliktās plombas, kā arī pieļaut, ka minētās darbības veic citas personas, izņemot apkalpojošo dienestu, ar kuru ir noslēgts apkalpošanas līgums un kurš ir tiesīgs noņemt plombas šajos noteikumos noteiktajā kārtībā un Valsts ieņēmumu dienestu kontroles pasākumu veikšanai."

8. Svītrot 20.1 punktu.

9. Izteikt 22.2 punktu šādā redakcijā:

"22.2 Kases aparāta, hibrīda kases aparāta kases sistēmas, specializētās ierīces vai iekārtas lietotājs pēc tam, kad veiktas šo noteikumu 22. punktā minētās darbības, kas saistītas ar nodokļa likmju klasifikatora administrēšanu, papildus šo noteikumu 22.1 1. un 22.1 2. apakšpunktā minētajam trīs darbdienu laikā par veikto administrēšanu rakstiski informē apkalpojošo dienestu, ar kuru ir noslēgts apkalpošanas līgums."

10. Papildināt noteikumus ar 24.1 punktu šādā redakcijā:

"24.1 Ja apkalpojošais dienests nav izpildījis šo noteikumu 116.1 punktā noteikto, kā arī kases aparāta, hibrīda kases aparāta, kases sistēmas, specializētās ierīces vai iekārtas modelis (modifikācija) 12 mēnešu laikā no izslēgšanas no Valsts ieņēmumu dienesta vienotās datubāzes (reģistra) nav no jauna reģistrēts Valsts ieņēmumu dienesta vienotajā datubāzē (reģistrā), lietotājs veic kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) nomaiņu 36 mēnešu laikā no kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) izslēgšanas no Valsts ieņēmumu dienesta vienotās datubāzes (reģistra)."

11. Izteikt 29., 30., 31., 32. un 33. punktu šādā redakcijā:

"29. Lai reģistrētu kases aparātu, hibrīda kases aparātu, kases sistēmu, specializēto ierīci vai iekārtu, lietotājs, izmantojot Valsts ieņēmumu dienesta elektroniskās deklarēšanas sistēmu, trīs darbdienu laikā apstiprina apkalpojošā dienesta atbilstoši šo noteikumu 92.5. apakšpunktā noteiktajam iesniegto informāciju. Kases aparāts, hibrīda kases aparāts, kases sistēma, specializētā ierīce vai iekārta uzskatāma par reģistrētu Valsts ieņēmumu dienestā uz lietotāja vārda pēc tam, kad lietotājs apstiprinājis apkalpojošā dienesta iesniegto informāciju par tā uzstādīšanu.

30. Taksometra skaitītāja lietotājs, papildus šo noteikumu 28. un 29. punktā noteiktajam, taksometra skaitītāja reģistrēšanas brīdī Valsts ieņēmumu dienesta vienotajā datubāzē (reģistrā) apstiprina, ka nacionālās akreditācijas institūcijas akreditēta atbilstības novērtēšanas institūcija, kurai izsniegta atļauja veikt taksometru skaitītāju verificēšanu, ir veikusi atzīmi par skaitītāja verificēšanu.

31. Ja lietotājs organizē kases aparāta, hibrīda kases aparāta, kases sistēmas, specializētās ierīces vai iekārtas uzstādīšanu citā pastāvīgajā darbības vietā (struktūrvienībā), tas trīs darbdienu laikā izsauc apkalpojošo dienestu un trīs darbdienu laikā Valsts ieņēmumu dienesta elektroniskās deklarēšanas sistēmā apstiprina apkalpojošā dienesta iesniegto informāciju par šo noteikumu [109.1 punktā](https://likumi.lv/ta/id/265487#p109) minēto darbību veikšanu attiecībā uz kases aparāta, hibrīda kases aparāta, kases sistēmas, specializētās ierīces vai iekārtas uzstādīšanas vietas adreses maiņu.

32. Pēc lēmuma pieņemšanas par kases aparāta, hibrīda kases aparāta, kases sistēmas, specializētās ierīces vai iekārtas lietošanas izbeigšanu nodokļu un citu maksājumu reģistrēšanai lietotājs trīs darbdienu laikā izsauc apkalpojošo dienestu šo noteikumu [109. punktā](https://likumi.lv/ta/id/265487#p109) minēto darbību veikšanai un pēc to veikšanas trīs darbdienu laikā Valsts ieņēmumu dienesta elektroniskās deklarēšanas sistēmā apstiprina apkalpojošā dienesta iesniegto informāciju par kases aparāta, hibrīda kases aparāta, kases sistēmas, specializētās ierīces vai iekārtas lietošanas izbeigšanu.

33. Pēc lēmuma pieņemšanas par kases aparāta, hibrīda kases aparāta, kases sistēmas, specializētās ierīces vai iekārtas lietošanas pārtraukšanu vismaz uz 30 dienām lietotājs trīs darbdienu laikā izsauc apkalpojošo dienestu šo noteikumu [106. punktā](https://likumi.lv/ta/id/265487#p109) minēto darbību veikšanai, un pēc to veikšanas trīs darbdienu laikā Valsts ieņēmumu dienesta elektroniskās deklarēšanas sistēmā apstiprina apkalpojošā dienesta iesniegto informāciju par kases aparāta, hibrīda kases aparāta, kases sistēmas, specializētās ierīces vai iekārtas lietošanas pārtraukšanu uz laiku."

12.  Papildināt 34.1.8. apakšpunktu ar otro teikumu šādā redakcijā:

"Elektroniskajā tehniskajā pasē neiekļauj rekvizītu – apkalpojošā dienesta atbildīgās personas paraksts un tā atšifrējums;".

13. Svītrot 34.1.13. apakšpunktā vārdus "Valsts ieņēmuma dienesta amatpersonas amats, vārds, uzvārds un paraksts".

14. Izteikt 34.1.14. apakšpunktu šādā redakcijā:

"34.1.14. apkalpošanas līguma dalībnieki, priekšmets, līguma spēkā esības termiņš;".

15. Papildināt noteikumus ar 34. 1 punktu šādā redakcijā:

"34. 1 Ja tehniskā pase sagatavota un uzglabāta elektroniski, kases aparāta, hibrīda kases aparāta, kases sistēmas, specializētās ierīces vai iekārtas uzstādīšanas un apkalpojošā dienesta izsaukuma brīdī apkalpojošais dienests elektroniskās tehniskās pases datnei aprēķina *Hash SHA-256* kontrolsummu, kuru trīs darbdienu laikā paziņo Valsts ieņēmumu dienestam, izmantojot Valsts ieņēmumu dienesta elektroniskās deklarēšanas sistēmu."

16. Svītrot 35.1. apakšpunktā vārdus "Valsts ieņēmumu dienesta amatpersonas atzīme par reģistrēšanu".

17. Aizstāt 38.punktā vārdus "normatīvajos aktos par pasažieru pārvadāšanu ar vieglajiem taksometriem” ar vārdiem "normatīvajos aktos pasažieru komercpārvadājumu ar taksometru jomā".

18. Aizstāt 64.punktā vārdus "normatīvajos aktos par pasažieru pārvadāšanu ar vieglajiem taksometriem" ar vārdiem "normatīvajos aktos pasažieru komercpārvadājumu ar taksometru jomā".

19. Aizstāt 87.punktā vārdus "normatīvajos aktos par pasažieru pārvadāšanu ar vieglajiem taksometriem" ar vārdiem "normatīvajos aktos pasažieru komercpārvadājumu ar taksometru jomā".

20. Papildināt noteikumus ar 92.5. apakšpunktu šādā redakcijā:

"92.5. pirms kases aparāta, hibrīda kases aparāta, kases sistēmas, specializētās ierīces vai iekārtas uzstādīšanas, izmantojot Valsts ieņēmumu dienesta elektroniskās deklarēšanas sistēmu, iesniedz tehniskajā pasē norādīto šo noteikumu 34.1 un 92.3 apakšpunktā minēto informāciju par kases aparāta, hibrīda kases aparāta, kases sistēmas, specializētās ierīces vai iekārtas uzstādīšanu lietotājam."

21. Izteikt 93. punktu šādā redakcijā:

"93. Uzstādot specializēto ierīci – taksometra skaitītāju – transportlīdzeklī un, veicot tās turpmāko apkalpošanu, apkalpojošā dienesta atbildīgā persona nodrošina, lai taksometra skaitītājā tiktu ieprogrammēti tarifi atbilstoši normatīvajos aktos pasažieru komercpārvadājumu ar taksometru jomā noteiktajam. Taksometra skaitītājā ieprogrammētos tarifus apkalpojošā dienesta atbildīgā persona ieraksta taksometra skaitītāja tehniskajā pasē, ierakstu apliecinot ar parakstu un norādot datumu."

22. Papildināt noteikumus ar 94.1 punktu šādā redakcijā:

"94.1 Ja, izmantojot attālinātās piekļuves programmnodrošinājumu, apkalpojošais dienests uzstādījis hibrīda kases aparātam vai kases sistēmai jaunu programmas versiju, apkalpojošais dienests, izmantojot Valsts ieņēmumu dienesta elektroniskās deklarēšanas sistēmu, iesniedz Valsts ieņēmumu dienestā hibrīda kases aparāta vai kases sistēmas programmas *Hash SHA-256* kontrolsummu un fiskālās atmiņas modulī uzkrāto *Grand Total* vērtību, neveicot šo noteikumu 92. un 94. punktā noteiktās darbības."

23. Papildināt noteikumus ar 109.1 punktu šādā redakcijā:

"109.1 Apkalpojošais dienests trīs darbadienu laikā, izmantojot Valsts ieņēmumu dienesta elektroniskās deklarēšanas sistēmu, iesniedz informāciju par šo noteikumu 106., 107. un 109.punktā noteikto darbību veikšanu, kā arī par kases aparāta, hibrīda kases aparāta, kases sistēmas, specializētās ierīces vai iekārtas uzstādīšanas adreses maiņu vai lietošanas pārtraukšanu vismaz uz 30 dienām."

24. Svītrot 110.10. apakšpunktā vārdus "ja tam šajos noteikumos noteiktajā kārtībā jābūt noslēgtam".

25. Papildināt noteikumus ar 116.1 punktu šādā redakcijā:

"116.1 Ja šo noteikumu 129.15 punktā veikto darbību rezultātā Valsts ieņēmumu dienests konstatē, ka kases aparāta, hibrīda kases aparāta, kases sistēmas, specializētās ierīces vai iekārtas modelis (modifikācija) neatbilst normatīvajiem aktiem par nodokļu un citu maksājumu reģistrēšanas elektronisko ierīču un iekārtu tehniskajām prasībām un pieņem lēmumu atteikt reģistrēt kases aparāta, hibrīda kases aparāta, kases sistēmas, specializētās ierīces vai iekārtas modeli (modifikāciju) Valsts ieņēmumu dienesta vienotajā datubāzē (reģistrā) vai izslēgt no tās, tad apkalpojošā dienesta pienākums:

116.11. trīs mēnešu laikā no minētā lēmuma pieņemšanas novērst konstatētās neatbilstības, iesniegt kases aparāta, hibrīda kases aparāta, kases sistēmas, specializētās ierīces vai iekārtas modeli (modifikāciju) atkārtotai atbilstības pārbaudes veikšanai;

116.12. trīs mēnešu laikā no Valsts ieņēmumu dienesta vienotās datubāzes (reģistra) izslēgtās elektroniskās ierīces vai iekārtas modeļa (modifikācijas) jaunas versijas reģistrācijas Valsts ieņēmumu dienesta vienotajā datubāzē (reģistrā) nodrošināt lietotājam kases aparāta, hibrīda kases aparāta, kases sistēmas, specializētās ierīces vai iekārtas pielāgošanu vai nomaiņu un, izmantojot Valsts ieņēmumu dienesta elektroniskās deklarēšanas sistēmu, iesniegt šo noteikumu 92.5. apakšpunktā noteikto informāciju."

26. Izteikt 117.3. apakšpunktu šādā redakcijā:

"117.3.  ieprogrammēt specializētajā ierīcē – taksometra skaitītājā – tādus tarifus par pasažieru komercpārvadājumiem ar taksometru, kādi nav paziņoti plānošanas reģionam vai republikas pilsētai, iesniedzot iesniegumu par speciālās atļaujas (licences) saņemšanai pasažieru komercpārvadājumiem ar taksometru."

27. Izteikt 121.5 un 121.6 punktu šādā redakcijā:

"121.5 Atbilstības pārbaudesinstitūcija sešu mēnešu laikā no šo noteikumu 121.4 punktā norādīto dokumentu saņemšanas brīža izsniedz apkalpojošajam dienestam atbilstības apliecinājumu par kases aparāta, hibrīda kases aparāta, kases sistēmas, specializētās ierīces un iekārtas modeļa, modifikācijas vai versijas atbilstību nodokļu un citu maksājumu reģistrēšanas elektronisko ierīču un iekārtu tehniskajām prasībām (turpmāk – atbilstības apliecinājums) vai atteikumu izsniegt atbilstības apliecinājumu, kā arī nosūta to Valsts ieņēmumu dienestam.

121.6 Ja Padziļinātās sadarbības programmas dalībniekam, kuram ir ieviesta nodokļu risku vadības sistēma, ir nepieciešams veikt izmaiņas Valsts ieņēmumu dienesta vienotajā datubāzē (reģistrā) reģistrētā un lietotājam uzstādītajā kases sistēmas programmā, kā rezultātā mainās kases sistēmas programmai aprēķinātā *Hash SHA-256* kontrolsumma:

121.6 1. apkalpojošais dienests:

121.6 1.1. izmaiņas kases sistēmas programmā var neiesniegt atbilstības pārbaudes institūcijā atbilstības pārbaudes veikšanai, bet trīs darbdienu laikā pirms programmas izmaiņu uzstādīšanas lietotājam, izmantojot Valsts ieņēmumu dienesta elektroniskās deklarēšanas sistēmu, iesniedz Valsts ieņēmumu dienestā programmatūras projektējuma aprakstu, programmatūras projektējuma specifikāciju un jauno kases sistēmas programmai aprēķināto *Hash SHA-256* kontrolsummu;

121.6 1.2. pēc Valsts ieņēmumu dienesta pieprasījuma 24 stundu laikā iesniedz kases sistēmas izmainītās programmas versijas pirmkodu un izpildkodu;

121.61.3. kases sistēmas programmas versiju atbilstības pārbaudes veikšanai iesniedz atbilstības pārbaudes institūcijā sešu mēnešu laikā pēc iepriekšējās atbilstības pārbaudes atzinuma saņemšanas. Valsts ieņēmumu dienests, izvērtējot iesniegto tehnisko dokumentāciju, un, konstatējot, ka veiktās izmaiņas ir būtiskas, nosaka termiņu, kurā atbilstības pārbaudes veikšanai iesniedz atbilstības pārbaudes institūcijā;

121.6 2. lietotājs trīs darbdienu laikā pēc katru programmas izmaiņu uzstādīšanas informē par to Valsts ieņēmumu dienestu, izmantojot Valsts ieņēmumu dienesta elektroniskās deklarēšanas sistēmu."

28. Papildināt noteikumu VIII1 nodaļu ar 121.10 punktu šādā redakcijā:

"121.10 Atbilstības pārbaudes institūcija tīmekļvietnē publicē atbilstības pārbaudē esošo kases aparāta, hibrīda kases aparāta, kases sistēmas, specializētās ierīces vai iekārtas modeļu (modifikāciju) un to apkalpojošo dienestu sarakstu, norādot iesniegšanas, atbilstības apliecinājuma vai atteikuma izsniegt atbilstības apliecinājumu datumu."

29. Svītrot 122.1. apakšpunktā vārdus "izņemot taksometra skaitītājus".

30. Papildināt noteikumus ar 129.4 5. un 129.4 6. apakšpunktu šādā redakcijā:

"129.4 5. reģistrētās programmas izpildkodu;

129.4 6. pēc Valsts ieņēmumu dienesta pieprasījuma 24 stundu laikā papildus iesniedz reģistrētās programmas pirmkodu."

31. Svītrot 129.5 4. un 129.5 5. apakšpunktu.

32. Papildināt noteikumus ar 141.9 punktu šādā redakcijā:

"141.9 Ja kases aparātu, hibrīda kases aparātu, kases sistēmu, specializēto ierīču vai iekārtu modeļi (modifikācijas) ir izslēgti no Valsts ieņēmumu dienesta vienotās datubāzes (reģistra) saskaņā ar šo noteikumu 129.15 punktu vairāk kā sešus mēnešus pirms 2018.gada 1.novembra, apkalpojošā dienesta pienākums ir novērst konstatētās neatbilstības, saņemt atbilstības pārbaudes institūcijas atbilstības apliecinājumu un reģistrēt izslēgtā kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) jaunu versiju Valsts ieņēmumu dienesta vienotajā datubāzē (reģistrā) un trīs mēnešu laikā no reģistrācijas Valsts ieņēmumu dienesta vienotajā datubāzē (reģistrā) nodrošināt lietotājam, kas lieto kases aparātu, hibrīda kases aparātu, kases sistēmu, specializēto ierīci vai iekārtu, kuras modelis (modifikācija) ir izslēgts no Valsts ieņēmumu dienesta vienotās datubāzes (reģistra), šī kases aparāta, hibrīda kases aparāta, kases sistēmas, specializētās iekārtas vai ierīces pielāgošanu vai nomaiņu un, izmantojot Valsts ieņēmumu dienesta elektroniskās deklarēšanas sistēmu, paziņot par to Valsts ieņēmumu dienestam."

Ministru prezidents M.Kučinskis

Finanšu ministre D.Reizniece-Ozola